
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. ΓΙρωτ. 208431119107/0004 (1) 

Μεταβίβαση εξουσίας υπογραφής σύμφωνα με το άρθρο 
7 παρ. 1 τουΝ. 1943/91. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 7 παρ. 1 του Ν. 1943/91 «Εκσυγχρονι¬ 
σμός της οργάνωσης και λειτουργίας της δημόσιας διοί¬ 


κησης, αναβάθμιση του προσωπικού της και άλλες συνα¬ 
φείς διατάξεις» (ΦΕΚ 50/Α/91). 

β) Του άρθρου 29Α της παρ. 2 του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α/26.7.85), ό¬ 
πως αυτό προστέθηκε με το άρθρο 27 του Ν. 2081/92 
(ΦΕΚ 154/Α/92) και αντικαταστάθηκε με το άρθρο 1 παρ. 
2ατου Ν. 2469/97 (ΦΕΚ 38/Α/97). 

γ) Του Ν. 3671/57 «Περί διαθέσεως κλινών Φιλανθρωπι¬ 
κών Ιδρυμάτων προς περίθαλψιν απόρων και αποστρα- 
τεύτων ατόμων δημοσία δαπάνη» (ΦΕΚ 38/Α/57). 

2. Την ανάγκη μεταβίβασης της εξουσάις υπογραφής 
συμβάσεων σε κατώτερα ιεραρχικά όργανα. 

3. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Μεταβιβάζουμε στο Γενικό Γραμματέα Δημοσιονομικής 
Πολιτικής του Υπουργείου Οικονομικών και στο Γενικό 
Γ ραμματέα του Υπουργείου Υγείας και Πρόνοιας, την ε¬ 
ξουσία να υπογράφουν συμβάσεις για την περίθαλψη α¬ 
τόμων απόρων και στερουμένων προστασίας που δεν 
μπορούν να εξυπηρετηθούν σε Κρατικά Ιδρύματα λόγω α¬ 
νυπαρξίας ή ανεπάρκειας αυτών. 

Η απόφαση αυτή να δημοσιευθεί στην Εφεμερίδα της 
Κυβερνήσεως. 

Αθήνα, 22 Δεκεμβρίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ ΠΑΝ. ΠΑΠΑΝΤΩΝΙΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡ. ΠΑΠΑΔΗΜΑΣ 

-Φ- 

Αριθ. 2078 524/8613/0022 (2) 

Καθορισμός αποζημίωσης των μελών της Ομάδας Διοίκη¬ 
σης Έργου καθώς και των Επιτελικών Ομάδων και των 
Ομάδων Εργασίας που συγκροτήθηκαν για την υλο¬ 
ποίηση των όρων της από 17.7.98 Σύμβασης για την 
προμήθεια Ο.Σ.Π. του Υπουργείου Τύπου και Μ.Μ.Ε., 
στο πλαίσιο του Ε.Κ.Π. «ΚΛΕΙΣΘΕΝΗΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 (ΦΕΚ 116/Α/7.7.94) 
«Συγκρότηση της Γ ενικής Γ ραμματείας Τ ύπου και Πληρο- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


φοριών σε Υπουργείο Τύπου και Μέσων Μαζικής Ενημέ¬ 
ρωσης και καθορισμός των αρμοδιοτήτων του». 

2. Τ ις διατάξεις του Π.Δ. 258/1993 «Περί Οργανισμού 
της Γενικής Γραμματεία,ς Τύπου και Πληροφοριών του Υ¬ 
πουργείου Προεδρίας της Κυβέρνησης, όπως τροποποι¬ 
ήθηκε με το Π.Δ. 171/1994 (ΦΕΚ 108/Α/6.7.94). 

3. Τις διατάξεις της παρ. 3 του άρθρου 6 του Ν. 
2286/1995 (ΦΕΚ 19/1.2.95) «Προμήθειες του Δημόσιου 
Τομέα και ρυθμίσεις συναφών θεμάτων». 

4. Τις διατάξεις του άρθρου 1 του Ν. 2469/1997 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (ΦΕΚ 38/Α/14.3.97). 

5. Τις διατάξεις του άρθρου 19 του Ν. 2470/1997 «Α¬ 
ναμόρφωση μισθολογίου προσωπικού της Δημόσιας Δι¬ 
οίκησης και άλλες συναφείς διατάξεις» (ΦΕΚ 
40/Α721.3.97). 

6. Τις διατάξεις του άρθρου 40 του Ν. 849/1978 «Περί 
παροχής κινήτρων για την ενίσχυση της Περιφερειακής 
και Οικονομικής ανάπτυξης της χώρας», όπως συμπλη¬ 
ρώθηκε με το άρθρο 8 του Ν. 2129/93. 

7. Την ανάγκη εφαρμογής του Επιχειρησιακού Προ¬ 
γράμματος «ΚΛΕΙΣΘΕΝΗΣ» «Περί εκσυγχρονισμού της 
Δημοσίας Διοίκησης στο Υπουργείο Τύπου και Μέσων 
Μαζικής Ενημέρωσης». 

8. Την απόφαση αριθμ. ΥΑΓ1/Φ.41.13/1158/19.1.1998 
του Υπουργού Εσωτερικών, Δημόσιας Διοίκησης και Α¬ 
ποκέντρωσης «Έγκριση προμήθειας Ολοκληρωμένου 
Πληροφοριακού Συστήματος, για τις ανάγκες του Υ¬ 
πουργείου Τύπου και Μέσων Μαζικής Ενημέρωσης». 

9. Την αριθμ. 14563/Η3/1221/9.7.1998 εγκριτική από¬ 
φαση του αποτελέσματος του ανοικτού διεθνούς διαγω¬ 
νισμού για την προμήθεια Ολοκληρωμένου Συστήματος 
Πληροφορικής (ΟΣΓΊ) από το Υπουργείο Τύπου και Μέ¬ 
σων Μαζικής Ενημέρωσης, στο πλαίσιο του Ε.Κ.Π. 
«ΚΛΕΙΣΘΕΝΗΣ». 

10. Την από 17.7.1998 Σύμβαση για την εκτέλεση του 
έργου «Προμήθεια εξοπλισμού Πληροφορικής και Τηλε¬ 
πικοινωνιών», καθώς και συναφών υπηρεσιών για ίο Ολο¬ 
κληρωμένο Σύστημα Πληροφορικής (ΟΣΠ) του Υπουρ¬ 
γείου Τύπου και Μέσων Μαζικής Ενημέρωσης. 

11. Την απόφαση αριθμ, 19832/Ζ/3888/29.9.98 «Συ¬ 
γκρότηση Ομάδας /διοίκησης Έργου καθώς και Επιτελι¬ 
κών Ομάδων και Ομάδων Εργασίας για την υλοποίηση 
των όρων της από 17.7.98 Σύμβασης για την προμήθεια 
Ολοκληρωμένου Συστήματος Πληροφορικής (ΟΣΠ) του 
Υπουργείου Τύπου και Μέσων Μαζικής Ενημέρωσης, στο 
πλαίσιο του Ε.Κ.Π. «ΚΛΕΙΣΘΕΝΗΣ». 

12. Το γεγονός ότι από τις διατάξεις της απόφασης αυ¬ 
τής θα προκληθεί δαπάνη σε βάρος του Κρατικού Προϋ¬ 
πολογισμού ύψους τεσσάρων εκατομμυρίων πεντακο- 
σίων τριάντα χιλιάδων (4.530.000) δραχμών για το έτος 
1998, η οποία θα αντιμετωπισθεί από τις εγγεγραμμένες 
πιστώσεις, (Φ.47/110-ΚΑΕ 0515) και πέντε εκατομμυρίων 
διακοσίων ογδόντα έξι χιλιάδων δραχμών (5.286.000) για 
το έτος 1999, η οποία έχει προβλεφθεί στις προτάσεις του 
προύπολογισμού έτους 1999. 

13. Την αριθμ . 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών», αποφασίζουμε: 

Καθορίζουμε την αποζημίωση των μελών της Ομάδας 


Διοίκησης Έργου, καθώς και των μελών των Επιτελικών 
Ομάδων και των Ομάδων Εργασίας, όπως ορίζονται στην 
υπ’ αριθμ. 19832/Ζ/3888//29.9.98 απόφαση ως ακολού¬ 
θως: 

α) Συντονιστές και Βοηθοί Συντονιστές: Είκοσι πέντε χι¬ 
λιάδες (25.000) δρχ. μηνιαίως. 

β) Μέλη Επιτελικών Ομάδων: Δεκαεπτά χιλιάδες 
(17.000) δρχ. μηνιαίως. 

γ) Μέλη Ομάδων Εργασίας: Δέκα χιλιάδες (10.000) δρχ. 
μηνιαίως. 

Η Ομάδα Διοίκησης Έργου, οι Επιτελικές Ομάδες και οι 
Ομάδες Εργασίας θα συνεδριάζουν τουλάχιστον μία φο¬ 
ρά το μήνα και η αποζημίωση θα καταβάλλεται στα μέλη 
τους για μια και μόνον ιδιότητά τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1998 

ΟΙ ΥΠΟΥΡΓΟΙ 

ΤΥΠΟΥ ΚΑΙ ΜΕΣΩΝ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

Ν. ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 

-+- 

Αριθ. 15005 (ΦΟΡ) 1445 (3) 

Διορισμός Προέδρου, Αντιπροέδρου και μελών του Διοι¬ 
κητικού Συμβουλίου της Ελληνικής Επιτροπής Ατομι¬ 
κής Ενέργειας (ΕΕΑΕ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1, Τις διατάξεις της παρ. 6 του άρθρου 28 του Ν. 
1733/87 «Μεταφορά τεχνολογίας, εφευρέσεις, τεχνολο¬ 
γική καινοτομία και σύσταση της Επιτροπής Ατομικής Ε¬ 
νέργειας» (ΦΕΚ 171/Α/87). 

2. Το Π.Δ. 404/93 «Οργανισμός της ΕΕΑΕ». (ΦΕΚ 
173/Α/5.10.93), αποφασίζουμε: 

1. Διορίζουμε το Διοικητικό Συμβούλιο της Ελληνικής Ε¬ 
πιτροπής Ατομικής Ενέργειας (ΕΕΑΕ), ως εξής: 

α) Καμαρινόπουλος Λέων., καθηγητής Πανεπιστημίου 
Πειραιώς, ως πρόεδρος. 

β) Αντωνόπουλος Μιχ., καθηγητής Πανεπιστημίου 
Θεσσαλονίκης, ως αντιπρόεδρος. 

γ) Γιαδικιάρογλου Γεωργ., καθηγητής Πολυτεχνείου 
Ζυρίχης, ως μέλος. 

δ) Γλάρος Δ., καθηγητής Πανεπιστημίου Ιωαννίνων, ως 
μέλος. 

ε) Μπάρτζης I., ερευνητής ΕΚΕΦΕ «Δημόκριτος», ως μέ¬ 
λος. 

στ) Σιμόπουλος Σ., καθηγητής Πολυτεχνείου Αθηνών, 
ως μέλος. 

ζ) Δατσέρης I., ιατρός Νοσοκομείο Αλεξάνδρας, ως μέ¬ 
λος. 

2. Η θητεία των παραπάνω μελών του Διοικητικού Συμ¬ 
βουλίου ορίζεται τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1998 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 34/1917 (4) 

Τροποποίηση της παρ. 13 του Κεφαλαίου Γ της αρ. 
Α3γ/Φ15οικ 3608/85 υπουργικής απόφασης (Β' 235) 
«καθορισμός νοσηλίων που καταβάλει ο Ο. Γ. Α. στα θε¬ 
ραπευτήρια και στις ιδιωτικές κλινικές για τη νοσηλεία 
ασφαλισμένων του. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη; 

1. Τις διατάξεις των άρθρων 14,19 και 23 του 4169/1961 
«Περί Γεωργικών Κοινωνικών Ασφαλίσεων» και του άρ¬ 
θρου 13 του Ν. 1140/1981 (Β' 68). 

2. Την αρ. οικ. 1749/4.11.98 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων Φοίβο Ιωαν- 
νίδη» (Β' 1171). 

3. Τις αρ. 254/4.11.98 και 212/30.9.98 αποφάσεις του Δι¬ 
οικητικού Συμβουλίου του Ο.Γ.Α. 

4. Το γεγονός ότι από τις διατάξεις της απόφασης αυ¬ 
τής δεν προκαλείται επιπλέον δαπάνη σε βάρος του προ¬ 
ϋπολογισμού του Ο.Γ.Α. αλλά αντίθετα όφελος από τη 
μείωση του ποσού που χορηγείται στους ασφαλισμένους 
του ΟΓΑ μέχρι σήμερα, αποφασίζουμε: 

Στο Κεφάλαιο Γ, Εξωτερικοί Ασθενείς της αρ. Α3γ/ 
Φ15/οικ 3608/85 υπουργικής απόφασης γίνονται οι παρα¬ 
κάτω συμπληρώσεις και τροποποιήσεις: 

1. Στο τέλος της περ. 1.1 της παρ. 1 προστίθεται διάτα¬ 
ξη που έχει ως εξής: 

«Ειδικότερα για τη συσκευή του συμπυκνωτή οξυγόνου 
καθορίζεται ανώτατη μηνιαία τιμή για ενοίκιο αυτού το πο¬ 
σό των τριάντα χιλιάδων (30.000) δραχμών πλέον του 
Φ.Π.Α.». 

2. Το τελευταίο εδάφιο της περ. 1.3 της παρ. 1 αντικαθί¬ 
σταται ως εξής; 

«1.3. Για αγορά αεροστρώματος αποδίδεται ποσό μέχρι 
60.000 δρχ. συμπεριλαμβανομένου και του Φ.Π.Α. 

Για ενοικίαση αεροστρώματος αποδίδεται το αντίστοι¬ 
χο ποσό ενοικίασης για διάσιημα όμως όχι μεγαλύτερο 
των δύο μηνών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1998 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-- 

Αριθ. Α2δ/οικ.6079 (5) 

Αύξηση του διατροφικού επιδόματος των νεφροπαθών 
τελικού σταδίου Απόρων-Ανασφαλίστων, Μεταμο- 
σχευθέντων και Ασφαλισμένων (άμεσα-έμμεσα). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 138/92 (ΦΕΚ 68/22-4-92τ. Α') «Οργανισμός Υ¬ 
πουργείου Υγείας, Πρόνοιας και Κοιν. Ασφαλίσεων». 

2. Τις διατάξεις: 

α) Του Α.Ν. 421/37 (ΦΕΚ 2/37 τ.Α’) «περί διαθέσεως ε¬ 
σόδων τινων υπέρ της Κοινωνικής Πρόνοιας, άρθρο 6». 

β) Του Ν.Δ. 321/69 (ΦΕΚ205/69τ. Α'), όπως τροποποιή¬ 


θηκε και συμπληρώθηκε με τον 2362/27.11.95 (ΦΕΚ 
247/Α795) «Περί κώδικος Δημοσίου Λογιστικού». 

3. Τις διατάξεις του άρθρου 29α του Ν. 1558/85 όπως 
τροποποιήθηκε με τις διατάξεις του Ν.2081/92 άρθρο 27 
(ΦΕΚ. 154/92 τ.Α’), με τις οποίες προβλέπεται έλεγχος των 
δαπανώνπου προκαλούν οι κανονιστικές διοικητικές πρά¬ 
ξεις. 

4. Την Α2γ/5014/9.7,82 (ΦΕΚ.591/13.7.82 τ.Β’) «Περί ε- 
Υκρίσεως εφαρμογής προγράμματος επιδότησης νεφρο¬ 
παθών τελικού σταδίου που υποβάλλονται σε αιμοκάθαρ¬ 
ση σε μονάδα Τεχνητού νεφρού ή κάνουν φορητή περιτο- 
ναϊκή κάθαρση. 

5. Τις Κ.Υ.Α.: 

Α2γ/4133/5.8.85, Α2γ/οικ. 1903/21.4.89, 1907/21.4.89 
(ΦΕΚ 326/4-5-1989 τ. Β’), Α2γ/3793/25-9-89 «Περί αυξήσε- 
ως του διατροφικού επιδόματος των νεφροπαθών τελι¬ 
κού σταδίου νεφρικής ανεπάρκειας, καθώς επίσης και αυ¬ 
τών που υποβάλλονται σε μεταμόσχευση, επί ένα (Τ) έτος 
μετά π] μεταμόσχευση». 

6. Την Α2γ,/381 1/6.9.89 Κ.Υ.Α. (Συμπλήρωση των 
Α2γ/οικ. 1907/ 89 και Α2/οικ. 1908/89) για κύρωσή τους με 
νόμο. 

7. Την Υ3δ/οικ.5411/19.9.97 (ΦΕΚ 914/15-10-97 τ.Β’) 
«Περί αυξήσεως του διατροφικού επιδόματος των νε¬ 
φροπαθών τελικού σταδίου». 

8. Τις διατάξεις του Νόμου: 

2646/98 - άρθρο 32 (ΦΕΚ 236/98 τ.Α’) «περί αυξήσεως 
των επιδομάτων που χορηγούνται στα άτομα με ειδικές α¬ 
νάγκες, μέχρι ποσοστού δέκα επί τοις εκατό (10%). 

9. Την αριθ. 1107147/1230/0006Α/4.10.96 Κοινή Απόφα¬ 
ση του Πρωθυπουργού και του Υπουργού των Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών». 

10. Το γεγονός ότι. από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού ύψους δρχ. εκατόν τριάντα ενός εκατομμυ¬ 
ρίων εξακοσίων είκοσι δύο χιλιάδων εκατόν ενενήντα δύο 
(131.622.192), τόσο για το τρέχον οικονομικό έτος, όσο 
και για τα επόμενα οικονομικά έτη. 

Για το τρέχον οικον. έτος η δαπάνη θα καλυφθεί από το 
Τακτικό Αποθεματικό (Σχετική η αρ. 2082662/22.12.1998 
Απόφαση του ΓΛΚ). Για τα επόμενα οικονομικά έτη, η 
δαπάνη θα καλύπτεται από τους Κεντρικούς Αυτοτελείς 
Πόρους των Νομαρχιακών Αυτοδιοικήσεων, αποφασί¬ 
ζουμε: 

1. Τα ποσά του διατροφικού επιδόματος, που καταβάλ¬ 
λονται κάθε μήνα στους Άπορους - Ανασφάλιστους, Με 
ταμοσχευθέντες και σε Ασφαλισμένους (άμεσα - έμμε¬ 
σα), σύμφωνα με τις προαναφερόμενες Κ.Υ.Α., όπως έ¬ 
χουν τροποποιηθεί, συμπληρωθεί και ισχύουν μέχρι 
σήμερα, αυξάνονται από 1.1.1998 ως εξής: 


ΚΑΤΗΓΟΡΙΑ 

ΥΨΟΣ ΜΗΝΙΑΙΟΥ 
ΕΠΙΔΟΜΑΤΟΣ 
ΠΡΙΝ ΤΗΝ 

ΑΥΞΗΣΗ 

ΑΥΞΗΣΗ 

10% 

ΥΨΟΣ ΜΗΝΙΑΙΟΥ 
ΕΠΙΔΟΜΑΤΟΣ 
ΜΕΤΑ ΤΗΝ 
ΑΥΞΗΣΗ 

α) ΑΣΦΑΛΙΣΜΕΝΟΣ 

ΑΠΟ 

ΔΡΧ. 

ΣΕ: 

(ΑΜΕΣΑ-ΕΜΜΕΣΑ) 

16.560 ΔΡΧ. 

1.656 

18.200 ΔΡΧ. 

β) ΑΝΑΣΦΑΛΙΣΤΟΙ 

ΑΠΟΡΟΙ 

24.840 ΔΡΧ 

2.484 

27.300 

2. Κάθε προηγούμενη διάταξη απόφασης αντίθετη με 
τις ρυθμίσεις της παρούσης αυτής, καταργείται. 

3. Κατά τα λοιπά ισχύουν οι διατάξεις που μέχρι σήμερα 
ρυθμίζουν το πρόγραμμα Επιδότησης των νεφροπαθών 
τελικού σταδίου, ανασφαλίστων, απόρων ασφαλισμένων 
(άμεσα - έμμεσα), που βρίσκονται στο τελευταίο στάδιο 
νεφρικής ανεπάρκειας και υποβάλλονται σε αιμοκάθαρ¬ 
ση σε Μονάδα Τεχνητού Νεφρού ή κάνουν φορητή περι- 
τοναϊκή κάθαρση και των μεταμοσχευθέντων επί ένα (1) 
έτος μετά την μεταμόσχευση. 

4. Του εν λόγω επιδόματος αποκλείονται οι υποψήφιοι 
λήπτες που αναχωρούν στο εξωτερικό για μεταμόσχευ¬ 
ση. 

Στην περίπτωση αυτή, η επιδότηση διακόπτεται από την 
στιγμή της αναχώρησής του στο εξωτερικό, διότι την δα¬ 
πάνη καταβάλλει εξ ολοκλήρου ο ασφαλιστικός τους φο¬ 
ρέας. 

Εντάσσονται εκ νέου στο πρόγραμμα επιδότησης στην 
περίπτωση αποβολής του μοσχεύματος και επαναφοράς 
του νεφροπαθή στον τεχνητό νεφρό - αποδεδειγμένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠ.ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΛΑΜΠΡΟΣ ΠΑΠΑΔΗΜΑΣ 
-♦- 

Αριθ. 6013/2/23-β (6) 

Καθορισμός ύψους πιστώσεων και κατανομή τους στους 
Οργανισμούς Αστικών και Υπεραστικών Συγκοινωνιών 
για την ελεύθερη κυκλοφορία του Αστυνομικού και 
Πυροσβεστικού Προσωπικού και των Αρχιφυλάκων 
και Αγροφυλάκων Αγροφυλακής, με τις αστικές και υ¬ 
περαστικές συγκοινωνίες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΔΗΜΟΣΙΑΣ ΤΑΞΕΩΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. α. Τις διατάξεις του άρθρου 20 του ν. 1481/1984 «Ορ¬ 
γανισμός Υπουργείου Δημόσιας Τάξης», όπως συμπλη¬ 
ρώθηκε με τις διατάξεις του άρθρου 10 του ν.2018/1992. 

β. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα». 

γ. Τις διατάξεις του άρθρου 27 του ν.2081/1992 (ΦΕΚ 
1347/10.9.92) «Ρύθμιση των θεμάτων των Επιμελητηρίων 
και άλλες διατάξεις», με το οποίο προστέθηκε άρθρο 29Α 
στο Ν. 1558/85. 

δ. Τις διατάξεις του άρθρου 22 παρ.3 του Ν.2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

ε. Τις διατάξεις του π.δ. 136/98 «Περιορισμός έκδοσης 
Χρηματικών Ενταλμάτων Προπληρωμής και ευθύνες υ¬ 
πολόγων.» (ΦΕΚ 107/Ά/20.5.98). 

στ.Τις διατάξεις του π.δ. 138/98 «Ανάληψη υποχρεώσε¬ 
ων από τους Διατάκτες» (ΦΕΚ 107/Α720.5.98). 

2. Την αριθμητική δύναμη του προσωπικού των Υπηρε¬ 
σιών Ελληνικής Αστυνομίας και Πυροσβεστικού Σώματος 
και των Αρχιφυλάκων και Αγροφυλάκων Υπηρεσιών Α¬ 
γροφυλακής, που μετακινείται με τις Αστικές και Υπερα¬ 
στικές Συγκοινωνίες εντός της περιοχής της Υπηρεσίας 
του, για εκτέλεση υπηρεσίας, χωρίς να δικαιολογεί από 


τις ισχύουσες διατάξεις το αντίτιμο του εισιτηρίου σε βά¬ 
ρος του Δημοσίου. 

3. Το αντίτιμο της κάρτας απεριορίστων διαδρομώντων 
αστικών συγκοινωνιών που ισχύει σήμερα. 

4. Την υπ αριθμ.1107147/1239/0006Α από 4-10-1996 
Κοινή Απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

5. Το γεγονός ότι οπό τις διατάξεις της παρούσας 
προκαλείται δαπάνη μόνο για το τρέχον οικονομικό έ¬ 
τος σε βάρος του Κρατικού Προϋπολογισμού ύψους 
161.749.798 δρχ. και ότι για την δαπάνη αυτή έχει προ- 
βλεφθεί και εγκριθεί ανάλογη πίστωση στον Κρατικό Προ¬ 
ϋπολογισμό έτους 1998 και συγκεκριμένα στους Κ.Α.Ε. 
0721 του Ε.Φ.43-110 «ΕΛΛΗΝΙΚΗ ΑΣΤΥΝΟΜΙΑ» και του 
Ε.Φ. 43-120 «ΠΥΡΟΣΒΕΣΤΙΚΟ ΣΩΜΑ» και στον Κ.Α.Ε. 
0711 του Ε.Φ. 43-130 «ΔΙΕΥΘΥΝΣΗ ΑΓΡΟΦΥΛΑΚΗΣ» α¬ 
ποφασίζουμε: 

Άρθρο 1. 

1. Καθορίζουμε το ύψος της πίστωσης για την πληρωμή 
της δαπάνης από την ελεύθερη κυκλοφορία του Αστυνο¬ 
μικού και Πυροσβεστικού προσωπικού και των Αρχιφυλά- 
κων και Αγροφυλάκων Αγροφυλακής με τα Αστικά και Υ¬ 
περαστικά λεωφορεία κατά τις μετακινήσεις τους, για ε¬ 
κτέλεση υπηρεσίας, εντός της περιοχής της Υπηρεσίας 
τους, για τις οποίες δεν δικαιολογείται από τις ισχύουσες 
διατάξεις το αντίτιμο των εισιτηρίων σε βάρος του Δημο¬ 
σίου και για το έτος 1998, στο συνολικό ποσό των 
161.749.798 δρχ. 

2. Κατανέμουμε την παραπάνω πίστωση στους Οργανι¬ 
σμούς των Αστικών και Υπεραστικών λεωφορείων της χώ¬ 
ρας, σύμφωνα με τονπροσηρτημένο Πίνακα. 

3. Η δαπάνη δεν υπόκειται σε κρατήσεις και βαρύνει 
τις πιστώσεις του εκτελούμενου Π/Υ εξόδων του Υπουρ¬ 
γείου Δημόσιας Τάξης, κατά ΚΑΕ και Ειδικό Φορέα, ως 
εξής: 

α. Ποσό δαπάνης 137.500.000 δρχ. βαρύνει τις πιστώ¬ 
σεις του ΚΑΕ 0721 του Ε.Φ. 43-110 «ΕΛΛΗΝΙΚΗ ΑΣΤΥΝΟ¬ 
ΜΙΑ». 

β. Ποσό δαπάνης 21.500.000 δρχ. βαρύνει τις πιστώ¬ 
σεις του ΚΑΕ 0721 του Ε.Φ.43-120 «ΠΥΡΟΣΒΕΣΤΙΚΟ ΣΩ¬ 
ΜΑ». 

γ. Ποσό δαπάνης 2.749.798 δρχ. βαρύνει τις πιστώσεις 
του ΚΑΕ 0711 του Ε.Φ. 43-130 «Δ/ΝΣΗ ΑΓΡΟΦΥΛΑΚΗΣ». 

4. Η πληρωμή της δαπάνης στους επί μέρους φορείς 
αστικών και Υπεραστικών Συγκοινωνιών θα γίνει, ως 
εξής: 

α. Για την Ελληνική Αστυνομία, με την έκδοση από την 
Δ/νση Διαχείρισης Χρηματικού/ΥΔΤ επιταγών που θ' απο¬ 
σταλούν στις Διαχειρίσεις Χρηματικού των Δ/νσεων Α¬ 
στυνομίας Αθηνών, Θεσ/νίκης και των Αστυνομικών 
Δ/νσεων της Χώρας. 

β. Για το Πυροσβεστικό Σώμα, με την έκδοση απότηνΥ- 
πηρεσία Δημοσιονομικού Ελέγχου,Ύ.Δ.Τ. Χρηματικών Ε¬ 
νταλμάτων Πληρωμής, στο όνομα του κάθε δικαιούχου 
μετά την αποστολή σ αυτή των απαιτούμενών δικαιολο- 
γητικών. 

γ. Για τη Δ/νση Αγροφυλακής, με την έκδοση από την Υ¬ 
πηρεσία Δημοσιονομικού Ελέγχου/Υ.Δ.Τ., Χρηματικών Ε¬ 
νταλμάτων Πληρωμής (ΧΕΠ), στο όνομα του κάθε δικαι¬ 
ούχου μετά την αποστολή σ' αυτή των απαιτού μενών δι- 
καιολογητικών. 

5. Η δικαιολόγηση της δαπάνης θα γίνει βάσει των εξής 
δικαιολογητικών: 

α. Τιμολογίου παροχής Υπηρεσιών από τους Οργανι¬ 
σμούς Αστικών και Υπεραστικών Συγκοινωνιών, θεωρη¬ 
μένου από την αρμόδια Δ.ΟΎ. 

β, Αντιγράφου της παρούσης και του προσηρτημένου 
Πίνακα. 

γ. Λοιπών (δικαιολογητικών) που προβλέπονται από τις 
υφιστάμενες διατάξεις, προκειμένου να καταστεί δυνα¬ 
τός ο καταλογισμός στα οριστικά έξοδα των Διαχειρίσε¬ 
ων (καταλογιστική απόφαση, έκθεση γενόμενης δαπά¬ 
νης, φορολογική και ασφαλιστική ενημερότητα κ.λπ.). 


Άρθρο 2. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΗΜΟΣιΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΦΙΛΙΠΠΟΣ ΠΕΤΣΑΛΝΙΚΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 


ΕΛΛΗΝΙΚΗ ΑΣΤΥΝΟΜΙΑ 
Δ/ΝΣΗ ΟΙΚΟΝΟΜΙΚΩΝ 

